ועדת העבודה, הרווחה והבריאות, כנסת 23, פרוטוקול מספר 134, 2021-01-27 00:00

חיים כץ: בוקר טוב.

חיים כץ: היום יום רביעי בשבוע, ה-27 בינואר 2021, י"ד בשבט התשפ"א.

חיים כץ: אני מתכבד לפתוח את ישיבת ועדת העבודה, הרווחה והבריאות בנושא:

חיים כץ: הצעת תקנות הפיקוח על שירותים פיננסיים (קופות גמל) (משיכת כספים של עמית עצמאי במצב אבטלה שחייב בהפקדה), התשפ"א-2020.

חיים כץ: הייתי רוצה לשמוע ממך, מהאוצר – בוא תסביר לי ולחברת הכנסת על איזה קרנות אתה מדבר?

חיים כץ: מה זה הקרנות האלה?

חיים כץ: תקנות למי אנחנו עושים, למה אנחנו עושים?

 << דובר_המשך >> ירון גולן: אני סגן היועץ המשפטי ברשות שוק ההון.

 << דובר_המשך >> ירון גולן: התקנות האלה הן תקנות משלימות - -

חיים כץ: לא, לא, מה זה הקופות?

 << דובר_המשך >> ירון גולן: הקופות האלה הן קופות של עצמאים שפטרו אותם לטובת - -

חיים כץ: אם אתה לא יודע, תגיד שאתה לא יודע.

 << דובר_המשך >> ירון גולן: לא, אולי לא הבנתי את השאלה של אדוני.

חיים כץ: אני רוצה שתיתן לי תיאור מצב מה זה הקופות האלה, כמה חוסכים בהן, איך חוסכים בהן, מי חוסך בהן?

חיים כץ: אם אתה לא יודע – תגיד שאתה לא יודע.

מיכל היימן: שלום, אני מרשות שוק ההון, מנהלת תחום חיסכון ארוך טווח.

מיכל היימן: אני מקווה שהבנתי את שאלתך – אנחנו מדברים פה על קרנות פנסיה, על הפקדות לקרנות פנסיה, לקופות גמל לחיסכון ולקופות ביטוח - -

חיים כץ: לעצמאים?

מיכל היימן: עצמאים שמפקידים לאותן קופות.

חיים כץ: תארי לי מה זה.

מיכל היימן: מדובר בהפקדה שמבוצעת על-ידי עצמאים בהתאם לחוק.

מיכל היימן: מדובר בהפקדה שהעצמאי חייב בה נכון להיום, לפי החוק.

חיים כץ: ומעבר לזה את לא יודעת?

מיכל היימן: אני יודעת הכל.

חיים כץ: מתי קמו הקרנות האלה?

מיכל היימן: מדובר בקרנות שקמו – הן קיימות הרבה שנים.

מיכל היימן: מדובר בקרנות פנסיה וותיקות או קרנות פנסיה חדשות או שאתה שואל לגבי עצמאים - -

חיים כץ: לא, לא, אנחנו מדברים רק על עצמאים פה היום.

מיכל היימן: אוקי, אז מדובר בחוק שנכנס לתוקף בשנת 2017, שמחייב את העצמאים להפקיד לקרנות הפנסיה הפקדות שוטפות לחיסכון פנסיוני על-מנת שתהיה להם קצבה בסוף הדרך, כשהם יגיעו לגיל פרישה.

חיים כץ: וכמה הם מפקידים?

מיכל היימן: בעיקרון יש להם שיעור הפקדה מרבי שיכול עצמאי להפקיד לקרנות האלה, שעומד על 16.5% מהכנסה מזכה.

מיכל היימן: הכנסה מזכה, נכון להיום, עומדת על כ-208,000 שקלים לשנה.

חיים כץ: דברי איתי לחודש.

מיכל היימן: לחודש מדובר על 17,400 שקלים לחודש.

מיכל היימן: בהתאם לחוק, שמדבר על חיוב בהפקדה, כמה עצמאי חייב בהפקדה – כאן אמרתי את התקרה המרבית שהוא זכאי לפיה לקבל הטבות מס, אז אם אנחנו מדברים על הפקדה שהוא חייב בה לפי החוק – עד מחצית השכר הממוצע במשק הוא חייב להפקיד שיעור של 4.45% בחודש, וממחצית השכר הממוצע במשק ועד לשכר הממוצע במשק הוא חייב בהפקדה בשיעור של 12.55%.

קריאה: לא, 25% - -

חיים כץ: לא, לא.

חיים כץ: כמה כסף זה יוצא לחודש?

מיכל היימן: בחודש זה יוצא בערך 890 שקלים הפקדה.

חיים כץ: 890.

חיים כץ: ולשנה כמה הוא מפקיד?

מיכל היימן: שניה, היה והוא באמת מרוויח את השכר הממוצע במשק.

חיים כץ: זה מה שהוא חייב להפקיד ועל זה את נותנת לו הטבות מס.

מיכל היימן: על זה הוא מקבל הטבות מס.

חיים כץ: כמה הוא מפקיד לשנה?

מיכל היימן: בשנה הוא מפקיד 10,700 שקלים.

חיים כץ: וכמה הטבת מס הוא מקבל?

מיכל היימן: זה תלוי - -

חיים כץ: כי את עושה תקנות מסובכות במקום לבוא ולהגיד שמאחר ואנחנו נותנים לו את הכסף שלו, מאחר והאוצר ואנחנו רוצים לעזור, אז לעשות תקנות פשוטות.

חיים כץ: את עושה תקנות מסובכות עם בירוקרטיה שתעשיר אנשים על כלום.

חיים כץ: כולה הוא חסך בקופה הזאת 40,000 שקל.

חיים כץ: 17,18,19,10 כפול 10,000 תגידי לי 50,000.

חיים כץ: הוא לא יכול למשוך את הכל ואת עושה מזה love story כאילו קרה משהו באמת.

מיכל היימן: אני .

מיכל היימן: רק אסביר - -

חיים כץ: אל תסבירי.

חיים כץ: תבואי לפה כי אנשים מבינים לא פחות ממך, תאמיני לי.

חיים כץ: תביאי תקנות – אם אתם לא רוצים לעזור תגידי "אנחנו לא רוצים לעזור".

חיים כץ: אם נדמה לכם שהח"כים פסיכים כי אתם כותבים תקנות מסובכות – אם הוא שילם בתשלומים אחרי הפקדה, אחרי 36 חודש – נו, באמת.

חיים כץ: כל העסק הזה הוא 48 חודשים.

חיים כץ: עכשיו, בשביל להיות חכמים – הוא צריך 24 הפקדות חודשיות או שמונה רבעוניות.

חיים כץ: כמה זה שמונה רבעוניות?

חיים כץ: כמה חודשים זה?

חיים כץ: 24?

חיים כץ: למה זה כתוב פעמיים?

מיכל היימן: אני אסביר: קודם כל, אני אענה על ראשון - ראשון, אחרון - אחרון.

מיכל היימן: דבר ראשון – התקנות האלה צופות פני עתיד, הן לא מדברות רק על הפקדות משנת 2017 עד היום אלא - -

חיים כץ: עד מתי?

מיכל היימן: - - כל ההפקדות יהיו מעתה ואילך.

חיים כץ: עד מתי?

חיים כץ: זה לכל החיים שהוא יוכל למשוך?

מיכל היימן: כן.

חיים כץ: רק אם הוא סוגר עסק.

מיכל היימן: רק אם הוא סוגר עסק או מגיע לגיל פרישה.

חיים כץ: למה אתם לא עושים את זה הוראת שעה – קורונה, שכל אחד יכול למשוך?

מיכל היימן: שניה, עוד דבר אני אגיד: התקנות האלה גם באות ואומרות על הצבר שקיים – נניח שיש היום עצמאים שהתחילו להפקיד לפני 2017 - -

חיים כץ: כמה כאלה יש?

חיים כץ: הם לא קיבלו הטבות מס.

חיים כץ: עצמאים לא קיבלו בקופות גמל הטבות מס, על מה את מדברת?

חיים כץ: את לא עושה להם טובות.

חיים כץ: את אומרת שבמקום שאני אגזור לך 35% מהכסף שהפקדת בקופת גמל ולא משכת בינואר 2008, אני אוותר לך על ה-35% מהכסף שלך אם תמשוך לפני 67.

מיכל היימן: אז זה הדבר הנוסף שרציתי להגיד: התקנות האלה לא באות וקובעות משהו מאפס.

מיכל היימן: התקנות האלה מתכתבות עם החוק.

חיים כץ: את רוצה את התקנות האלה?

חיים כץ: בואי נעשה תקנות לקורונה כי אני לא חושב שאנחנו צריכים לסבך את החיים כי אנחנו מסבכים פה את החיים.

חיים כץ: נעשה תקנות פשוטות לקורונה – כל עצמאי שרוצה, לא סגר עסק, לא פשט את הרגל, לא כלום.

חיים כץ: קשה לו לחיות, הוא מפסיד, הוא לא רוצה בירוקרטיה, הוא לא רוצה להעסיק עוד 17 רואי-חשבון ו-12 עורכי-דין.

חיים כץ: לא רוצה.

חיים כץ: רוצה לקחת את ה-10,000 שקל שיש לי בשלושה תשלומים של 3,000-3,000-3,000 ולגמור עניין.

נעה בן שבת: יש בעיה שהחוק דורש שהוא יסגור את עסקו או משלח ידו.

חיים כץ: לא יהיה כזה דבר.

חיים כץ: או שהם רוצים לעזור או שהם לא רוצים לעזור.

חיים כץ: אתם נכנסתם אלי הביתה לצורך העניין – לא נכנסתם פיסית אבל לדוגמה, נכנסתם אלי הביתה ואתם מתחילים לסדר לי את הסלון.

חיים כץ: תקשיבי טוב – אתם רוצים לעזור?

חיים כץ: בתקופת הקורונה, כל עצמאי שרוצה למשוך ללא מס אחרי 24 הפקדות, יכול למשוך – כמה אחוזים נתתם לו למשוך מהחיסכון?

מיכל היימן: שליש מהכסף.

חיים כץ: שליש מהכסף שזה 10,000 או 12,000 שקלים שהוא יוכל למשוך בשלושה תשלומים של 4,000 או יוכל למשוך תשלום אחד של 4,000 – נסדר את כל הביטוחים אין פה ביטוח שארים.

חיים כץ: נסדר את כל הביטוחים.

קריאה: למה אין ביטוח שארים?

חיים כץ: כי אין הכשרה, הוא צריך חמש שנים מעבר.

חוה אתי עטייה: חיים, אפשר משהו קטן?

חוה אתי עטייה: אמרתם או שליש או 12,200, הנמוך מביניהם.

חיים כץ: מה זה משנה?

חיים כץ: אז זה ייצא 200 שקל הבדל.

מיכל היימן: כן, כמובן.

מיכל היימן: יש תקרה של 12,230.

חיים כץ: תעלו את משה ברקת.

משה ברקת: אני על הקו, חיים.

חיים כץ: שמעת את השיחה, משה?

משה ברקת: כן, שמעתי כבוד היושב-ראש.

משה ברקת: קודם כל, אתה צודק בכך שהכסף הוא של העצמאי ולא של אף אחד אחר.

משה ברקת: הכסף הוא של מי שחסך.

חיים כץ: לא, זה כספים קטנים, זה 12,000 שקל.

משה ברקת: אתה צודק פה לגמרי אבל יש חוק פנסיה חובה במדינה, ואנחנו רוצים שגם לעצמאים יהיה כסף לפנסיה בסופו של דבר.

משה ברקת: אנחנו רק רוצים למנוע תקלה, והייתה פה תקלה איומה בנושא הזה במס.

משה ברקת: כמו שיש מרכיב של פיצויים לשכיר, אנחנו רוצים לייצר את אותם תנאים לעצמאי – זאת אומרת, שהוא יוכל למשוך את הכסף הזה שהוא דמוי פיצויים, זה לא דמי אבטלה ולא שום דבר כזה, יש לזה שם בחוק של מרכיב האבטלה, אני לא מתייחס לזה כאבטלה.

משה ברקת: זה מרכיב החיסכון של העצמאי.

משה ברקת: זה הדבר – מרכיב החיסכון של העצמאי.

משה ברקת: ומרכיב החיסכון של העצמאי הזה – צריך להשוות אותו לפיצויים.

משה ברקת: זאת אומרת, שהוא מושך אותו ואנחנו לא רוצים שיהיה לו מס.

משה ברקת: בנוסף, העליתם בפעם הקודמת הערה לגמרי במקום, שאסור שזה יפגע לו ברציפות הביטוחית.

משה ברקת: ולכן, אני מתחייב פה שנעביר חוזר, שהחוזר הזה יאמר שעקב המשיכה הזאת לא תיפגע זכות הרציפות של הביטוח של אותו עצמאי.

משה ברקת: זאת אומרת שבגין המרכיב הזה תהיה לו השוואה מלאה למרכיב פיצויים של שכיר - -

חיים כץ: שלו ושל בני משפחתו.

משה ברקת: - - אני חושב שבזה אנחנו נותנים לעצמאים מה שהחוק רצה לתת להם במרכיב הזה.

חיים כץ: אני מאוד מכבד אותך ומאוד מעריך אותך.

חיים כץ: לא נכנסתי לעניין הזה, אני אומר לך את האמת.

חיים כץ: שמעתי מאיזה סוכן ביטוח בדיון הקודם על רציפות ביטוח, הלכתי ובדקתי ואני אקריא לפרוטוקול מה הוא מאבד, מה אתה מתקן לו.

חיים כץ: דבר נוסף – כשנכנסתי אתמול לסכומים, זה נראה לי בדיחה.

חיים כץ: אנחנו עכשיו בתקופת קורונה, כשאתה הולך לתת 750 שקל לכל אזרח שמרוויח בערך את המשכורת של העצמאים האלה – זה שבעת העשירונים התחתונים כי אם החובה שלך לשלם – וואלה, כמה רשמתי אתמול בלילה תוך כדי כדורגל?

חיים כץ: רשמתי שהוא צריך לשלם 4.45 עד 63,000 לשנה, שזה 2,800.

חיים כץ: 6,000 שקל הוא משלם.

חיים כץ: אתם בתקופת הקורונה, שכאתה נותן 3,000 שקל למשוך מהחיסכון כי הוא לא צבר יותר מ-42,000 וזה החיסכון שלו, של פנסיית חובה לעצמאים – לכאורה פנסיית חובה כי שנינו יודעים שלא תהיה לו פנסיה מזה, גם אם הוא יחסוך 40 שנה, במספרים האלה הפנסיה שלו תהיה 2,200 שקל ולא מעבר.

חיים כץ: ואז אחר-כך יגידו שהוא לא מקבל הבטחת הכנסה כי יש לו פנסיה.

חיים כץ: אז אם אנחנו רוצים באמת להיטיב עם האנשים האלה – אם אתה רוצה לעשות חקיקה דמוי פיצויים – הכל בסדר.

חיים כץ: במקרה הזה, שהעצמאים נפגעים קשה, אנחנו צריכים לעשות תקנות נוהל שמאפשרות לעצמאים למשוך עד שליש מהחיסכון שלהם בשלושה תשלומים.

חיים כץ: לא סגרת עסק, לא פתחת עסק, גם אם הוא משך 3,000 שקל – לא קרה כלום לחיסכון ולא צריך את הבירוקרטיה ולא צריך כלום.

קריאה: תבטל את ההתניות.

חיים כץ: אם היית מדבר איתי על זה שאתה נותן לו הטבת מס על סכום – וואלה, אתה נותן לו 500 שקל, 400 שקל על הסכום שהוא מושך.

חיים כץ: אנחנו לא צריכים להשקיע בזה כל-כך הרבה ולעשות תקנות כאלה ותקנות אחרות.

חיים כץ: צריך ללכת למהלך מקל על העצמאים כי זאת הכוונה, ולאפשר להם למשוך שליש מהחיסכון במידה והם חסכו 24 חודשים.

חיים כץ: בוא תחשוב – אם הם חסכו 24 חודשים, הם חסכו שנתיים, הם חסכו 20,000 שקל.

חיים כץ: אתה מאפשר לו למשוך 6,000 שקל בשלושה תשלומים של 2,000 שקל תשלום, ובשביל זה הוא צריך ללכת ולמלא טפסים ולפרנס איזה עורך-דין או שניים ולהראות שהוא הצהיר וכולי.

חיים כץ: על מה?

חיים כץ: תראה את ההגבלות שלך – 24 חודש חסך 20,000 שקל, 21,000, לא חשוב.

חיים כץ: חסך עם 22,000 עם השליש – זה 7,000 בשלושה תשלומים, בהתניות וכולי, כשהוא מושך 2,000 שקל?

חיים כץ: לא.

חיים כץ: צריך לעשות את זה מקל, צריך לעשות את זה הוראת שעה לטווח של מהיום לשנה, ואם אנחנו רוצים אחר-כך לעשות משהו אחר, מיטיב יותר, מקיף יותר, עומקי יותר – אני אתך אבל פה, במקרה דנן, צריך לתת לעצמאים בקל למשוך כי אתה הגבלת 24 חודשים חיסכון 2,000 שקלים.

חיים כץ: זה מה שהוא מושך לתשלום.

חיים כץ: אל זה אני צריך בירוקרטיה?

חיים כץ: על זה אני צריך תקנות?

חיים כץ: כל משפחה עם שלושה ילדים מקבלת את זה עכשיו בלי פוזות במענק.

נעה בן שבת: הבעיה היחידה שאנחנו פה במסגרת של תקנות שהחוק כן דרש איזו שהיא מסגרת והוא קבע את שלושת התשלומים, והוא קבע שהסף העליון של עצמאי - -

חיים כץ: בסדר, אני לא רב אתו, זה מה שהוא קבע אבל צריך להקל בכל ההגבלות.

קריאה: נכון, ולהגמיש.

חיים כץ: כל ההגבלות צריכות להימחק.

חיים כץ: כל עצמאי בתקופת הקורונה – קרי להגביל גם את הזמן – קרי עד סוף שנת 2021, ל-11 חודשים, יוכל למשוך את החיסכון פטור ממס רק כי הוא רוצה, כי הוא מרגיש שהוא נחנק, ואז נתת לו למשוך 2,000 או 3,000 שקל מהכסף שלו.

רועי כהן: אדוני, הם עשו את זה עם קרנות ההשתלמות.

רועי כהן: הם יודעים לעשות את זה, אתה צודק במאה אחוז – הם עשו את זה עם קרנות ההשתלמות.

חיים כץ: אתה בזום.

חיים כץ: מנהלת הזום, את כולם תשימי ב"מיוט" ותאפשרי להיכנס לדיבור רק למי שאני מאפשר לו.

חיים כץ: תחזיר את משה ברקת.

חיים כץ: אתה התפרצת לדיון, רועי, תקבל נזיפה.

משה ברקת: כבוד היושב ראש, אני מבין את מה שאתה אומר ויכול להיות שצריך לעשות תקנות כאלה אבל אלה לא התקנות שעכשיו אנחנו מנסים להעביר.

משה ברקת: מי כמוך מומחה בפנסיה - -

חיים כץ: תראה, אני לא יכול להיות שותף ולגחך את עצמי.

משה ברקת: - - ובסופו של דבר, באחת השיחות שהיו לי גם עם נשיא לה"ב, איך אנחנו דואגים שהעצמאים ידאגו לעצמם.

משה ברקת: החוק למעשה יצר מסגרת שבו הם יחסכו לפנסיה.

משה ברקת: עכשיו אתה אומר שזה לא מספיק אז אולי צריך יותר.

משה ברקת: אתה יודע טוב מאוד שגם קופות גמל להשקעה – אנחנו מנסים להעלות את התקרה וכלים אחרים.

חיים כץ: זה לא אני אומר, אתה אומר.

חיים כץ: אתה אומר שזה לא מספיק.

חיים כץ: זה מספיק?

חיים כץ: שנינו יודעים שזה לא מספיק.

חיים כץ: חיסכון כזה לא ייתן לו פנסיה של 2,500 שקל.

משה ברקת: צריך להתחיל ממשהו.

משה ברקת: אני לא מזלזל גם לא ב-100 שקל ותאמין לי שאני יודע מניסיון אישי.

משה ברקת: אני לא מזלזל בחיסכון, גם לא של 100 שקלים בחודש.

משה ברקת: בסוף תיגמר הקורונה – מה נעשה אחרי הקורונה?

חיים כץ: נמשיך לעשות.

משה ברקת: אני אומר:

משה ברקת: יכול להיות שיש מקום למשיכות נוספות, בואו נחשוב על הדברים האלה אבל כרגע, בואו נסיר את התקלה הזאת שהוא צריך לשלם על משיכה כזאת, ואנשים עושים את זה.

משה ברקת: אנשים משלמים 35% מס ואנחנו עושים להם פשע אם אנחנו גורמים לכך ולא עוצרים את הדבר הזה.

משה ברקת: - -

חיים כץ: אז תעצור ותן לכולם.

משה ברקת: - - והערת נכון מאוד והבאת את הגורם המקצועי שאמר והעיר לנו לגבי הרציפות הביטוחית – טוב שעשית את זה.

משה ברקת: טעינו, תיקנו, תהיה גם רציפות ביטוחית אבל בוא - - - בוא נתקדם עם זה.

חיים כץ: תקשיב – אני לא יכול לעשות צחוק מחברי הכנסת.

יעקב טסלר: אנחנו חתיכת צחוק, עזוב...

חיים כץ: אתה יכול להיות חתיכת צחוק, אני לא אעשה ממך צחוק, בסדר?

חיים כץ: אני אשמור על כבודך.

יעקב טסלר: תודה.

חיים כץ: כשאני אבקש ממך להצביע ואתה תצביע – זה יהיה רק על דבר שעושה שכל, שנותן משהו ולא דבר שאין עמו שכל.

חיים כץ: אנחנו נמצאים פה במצב – שמעת את השאלה ששאלתי אותה: ההגבלה פעמיים שמונה רבעונים או 24 חודש?

חיים כץ: למה?

חיים כץ: שמונה רבעונים שווה 24 חודש – לא מספיק לכתוב רק פעם אחת?

מיכל היימן: להיפך, זה בא רק להקל אם הוא הפקיד כך או כך כי עצמאי יכול להפקיד - -

חיים כץ: 24 חודש זה לא מקל ולא כלום.

חיים כץ: 24 חודש זה גם הנכדה לי, בת שבע, כששואלים אותה מה שוקל יותר?

חיים כץ: קילו ברזל או קילו נוצות?

חיים כץ: זה מתאים לה, לנכדה שלי בת השבע.

קריאה: זה לא ישים.

מיכל היימן: זה בא להקל על העצמאי, לומר לו שהוא יכול להפקיד - -

חיים כץ: צריך הרבה סבלנות אליכם, באוצר, כי אתם מביאים עורכי-דין להסביר על קרנות פנסיה במקום אנשי שוק ההון.

חיים כץ: את הלשכה המשפטית אתה מביא להסביר על קרנות פנסיה.

מיכל היימן: קודם כל, אני לא עורכת דין ואני רק אסביר - -

חיים כץ: אל תסבירי כלום, אני לא זוכר שקיבלת רשות דיבור בינתיים.

חיים כץ: מר ברקת, צריך כהוראת שעה לא לפגוע בחיסכון הפנסיוני של העצמאים, ממש לא לפגוע אבל כהוראת שעה לחצי שנה, לשמונה חודשים, לאפשר להם למשוך את מה שאפשרתם להם למשוך, לא מעבר, אבל בתנאים נוחים יותר ובפחות בירוקרטיה.

נעה בן שבת: אחרי המועד הזה ייכנס לתוקף ההסדר הקבוע או שאנחנו עכשיו לא מעבירים את ההסדר הקבוע?

חיים כץ: אני יכול להעביר את ההסדר הקבוע, אני רוצה שיחשבו על ההסדר הקבוע.

חיים כץ: אני לא יודע.

חיים כץ: פה אנחנו באים לנסות, בגלל המצוקה, ויש מצוקה, ואני לא רוצה להתרחב למעבר למה שהסכמתם.

חיים כץ: לא אמרתי 40 – אמרתי שליש-שליש-שליש, לאפשר לכל עצמאי גם אם הוא לא סגר את העסק.

נעה בן שבת: למרות שהחוק דורש שסגר עסק - - - שזה להקל פה בהגדרה - -

חיים כץ: נכון, אבל כהוראת שעה לפשט את העניין.

 << דובר_המשך >> ירון גולן: גברתי היועצת המשפטית, איך הוראת השעה יכולה לפטור את החוק?

נעה בן שבת: לא, הוראת שעה יכולה להגיד אם באופן קבוע אתה דורש שתהיה סגירת תיק וסגירת תיק העוסק, פה תדרוש סגירה זמנית או תאפשר גם - - -

חיים כץ: פה אני לא מבין.

חיים כץ: פה אתם, עורכי-הדין, שיש לכם יכולת בלתי מוגבלת להעלות בכתב ולהביע את רצונותינו, של הח"כים, אני סומך עליכם שבכתיבה אתם תמצאו פתרונות.

חיים כץ: העקרונות צריכים להיות לא לפגוע בתכנית החיסכון הפנסיונית של העצמאים אבל קרה משהו במדינה הזאת ולצערי כל יום מתים 100 או 80 איש או 70 איש וזה מיותר, ואנחנו יושבים בבית בסגרים והולכים עם מסיכות ונמצאים בין פלסטיקים, ואנחנו רוצים לעזור לעצמאים.

חיים כץ: משה, אתה פה?

משה ברקת: אני פה.

חיים כץ: וצריך למצוא פתרון מקל על המשיכה הזאת.

חיים כץ: אתם רוצים לעשות את זה?

חיים כץ: טוב.

חיים כץ: אתם לא רוצים?

חיים כץ: גם טוב.

חיים כץ: לא תרצו לעשות – לא יהיו תקנות.

חיים כץ: תחשבו טוב על העניין.

 << דובר_המשך >> ירון גולן: אדוני, אפשר חמש דקות הפסקה?

חיים כץ: כן.

חיים כץ: עדין בוקר.

חיים כץ: היום ה-27 בינואר 2021, י"ד בשבט התשפ"א.

חיים כץ: אני מתכבד לחדש את הדיון על הצעת תקנות הפיקוח על שירותים פיננסיים (קופות גמל).

חיים כץ: בהפסקה שנערכה פה הוחלט שנחלק את התקנות לשני חלקים: 1.

חיים כץ: תקנות קבועות שיבואו לעגן את המצב של העצמאים בנושא משיכת כספים בקופות גמל ואת קופות החיסכון.

חיים כץ: 2.

חיים כץ: ניצור בהוראת שעה, לתקופת הקורונה, שבה נאפשר ונקל על העצמאים שנקלעו למצוקה ויכול להיות שאפילו לא סגרו את העסק שלהם אבל המחזור וההכנסות ירדו בצורה דרמטית – נאפשר למשוך את מה שניתן מקרנות הפנסיה ללא מס באופן מקל.

חיים כץ: כמו כן, נעגן את כל הזכויות הביטוחיות, כולל הסכומים שהיו לעצמאים טרום המשיכה – אני מדבר על רצף זכויות, על ביטוח שארים, על שארים אחרי פטירה – גובה הסכומים שכוללים גם את הסכום שמשכו – כל זה יהיה מכוסה כאילו לא נמשיך בלי תוספת פרמיה.

חיים כץ: אז אתם, האוצר, תשבו עם היועצת המשפטית, תגבשו גם את התקנון ותעבירו לוועדה את התקנון המגובש לפני זה כדי שנוכל להעיר הערות, ואז נבוא ונסגור אתה עניין כמו שצריך.

קריאה: היום?

חיים כץ: לא, לא היום.

חיים כץ: איך היום?

חיים כץ: זה הרבה עבודה וירידה לפרטים, אנחנו לא מורחים.

חיים כץ: מאחר ואנחנו קובעים איך תיראה הפנסיה של העצמאים בעתיד ואיך יראו משיכות – לפחות אני צריך להקדיש לזה זמן, להתייעץ, לראות ולשאול בעלי מקצוע.

חיים כץ: תעשו את זה טוב.

חיים כץ: מאחר ואין לנו כסף, אנחנו משתמשים בבעלי המקצוע הכי טובים שיש והם מעירים את ההערות הכי קשות שיש אז תתאמצו כי תחשבו שבעלי המקצוע שאנחנו משתמשים בהם – ברמה שלהם הם לפחות כמוכם.

חיים כץ: לפחות.

חיים כץ: תלמדו טוב.

חוה אתי עטייה: זה אתם בעוד 10 שנים, תקפצו לשוק הפרטים ותהיו...

חיים כץ: תודה רבה.

חיים כץ: הישיבה נעולה.